Reunió de seguiment del projecte de reforma i millora del IES Tirant lo Blanc
16 desembre 2019

## Reunió de seguiment del projecte de reforma i millora del IES Tirant lo Blanc16 desembre 2019Última actualització: 14 juliol 2025

![](../gestion/img/_AO_2916-copia.jpg)  
  

El **vicealcalde i regidor delegat d’Urbanisme, Pep Alandete, i la regidora de delegada d’Educació, Carmen Fuster**, es van reunir la setmana passada amb l’equip directiu de l’IES Tirant i l’empresa Xúquer, redactora del projecte d’obres de remodelació i millora del centre, inclòs dins el Pla Edificant de la Conselleria d’Educació. L’objectiu és fer un seguiment conjunt del projecte, que hi preveu:

*   Canvi d’alicatats dels taulells de parets i de tots els banys.
*   Renovació de tots els banys i adaptació a persones amb diversitat física i/o problemes de mobilitat.
*   Canvi de finestres, para-sols, fusteria (portes...).
*   Sostres i renovació de l’aire condicionat dels tallers (les obres més dificultoses).
*   Mesures d’evacuació, escales d’emergència... Rampes d’evacuació i escala d’incendis a l’edifici C...
*   Instal·lació d’ascensor a l’edifici B
*   Canvi de calderes, que passen de gasoil a gas ciutat.
*   ..

S’estima que el període d’execució de les obres siga de 12 mesos i l’empresa s’ha compromès a calendaritzar l’afecció en les aules i en els tallers. La previsió, sempre depenent del procés de licitació d’obres, es que els treballs s’inicien a l’estiu de 2020, amb un pressupost d’1,9 milions d’euros.